คือ ก่อนหน้านี้ แฟนมีอาการประจำเดือนไม่เดือน ประมาณ 2-3 เดือนแล้ว (ไม่ท้อง)หลังจากมีเพศสัมพันธ์ ไม่มีการหลั่งใน (กินยาคุมฉุกเฉินแล้ว)มีโอกาสท้องไหมครับ ?
สวัสดีค่ะ การที่ประจำเดือนไม่มา 2-3 เดือน หากได้ตรวจหาการตั้งครรภ์อย่างถูกต้องแล้ว ไม่พบว่ามีการตั้งครรภ์ แสดงว่าอาจเกิดจากสาเหตุอื่นๆ เช่น1. มีความเครียด ทำงานหนัก ออกกำลังกายมากไป อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย2. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS)3. โรคอ้วน4. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ5. มีพังผืดเกิดขึ้นในมดลูก จากการเคยมีมดลูกอักเสบ หรือเคยแท้งแล้วได้รับการขูดมดลูก6. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นแต่หากยังไม่ได้ตรวจหาการตั้งครรภ์ ก็ควรตรวจดูก่อนด้วยค่ะส่วนการมีเพศสัมพันธ์ในครั้งนี้ หากใช้วิธีการหลั่งนอก จะมีโอกาสตั้งครรภ์ประมาณ 4%-22% แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากมีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์มากกว่า 95%หากหลังจากนี้ ประจำเดือนยังคงไม่มา แนะนำควรไปพบแพทย์เพื่อตรวจหาสาเหตุด้วยค่ะ